



Poštovane kolege,

Muzička akademija Cetinje organizuje po drugi put međunarodni festival solfeđa, pod nazivom *SOLFEST 2019,* kojiće se održati 21. i 22. marta 2019. godine, na Muzičkoj akademiji na Cetinju.

Cilj manifestacije je veća afirmacija solfeđa kao bazičnog predmeta na svim novoima muzičkog školovanja i razvijanje ljubavi prema ovom predmetu, kao i dodatni podsticaj učenicima koji pokazuju dobre rezultate iz predmeta solfeđo.

Festival nema takmičarski karakter, u smislu bodovanja i dodjeljivanja nagrada, već predstavlja smotru najtalentovanijih učenika zainteresovanih za predmet solfeđo. U tom smislu dodjeljuju se samo nagrade učenicima koji su pokazali najbolje rezultate u pojedinom zadatku u svakoj kategoriji, dok ostali učesnici dobijaju zahvalnice ili pohvale.

Festival okuplja učenike osnovne muzičke škole u dvije kategorije:

* Prva kategorija: V i VI razred reformisane osnovne muzičke škole (uzrast 11-12 godina)
* Druga kategorija: VII, VIII i IX razred reformisane osnovne muzičke škole (uzrast 13-15 godina).

U svakoj kategoriji predviđena su dva zadatka: melodijska etida *a prima vista* i melodijska etida sa klavirskom pratnjom.

Melodijsku etidu *a prima vista* učenik dobija neposredno pred svoj nastup i ima ograničeno vrijeme - 3 minuta da vježbu analizira, a zatim je vokalno reprodukuje.

Melodijske etide sa klavirskom pratnjom dostavljaju se školama 3 sedmice prije festivala (četiri etide). Učenik izvlači redni broj etide koju će pjevati; korepetitor može biti nastavnik iz škole iz koje dolazi učenik ili ga može obezbijediti organizator festivala, u dogovoru sa učesnicima.

Kako bi obezbjedili diplome i zahvalnice, kotizacija iznosi 10,00 eura po učesniku.

U prilogu se nalaze: prijava za učešće, propozicije i primjeri zadataka sa *Solfesta 2018*.

Prijave za učešće na *Solfestu 2019*. možete poslati do **6. marta 2019.** godine, na e-mail adresu vedranam@ucg.ac.me

Za sve dodatne informacije slobodno nas kontaktirajte na broj telefona 069 019 881, docent dr Vedrana Marković

U nadi da ćemo se i ove godine družiti u okviru *Solfesta*, srdačno Vas pozdravljamo!

 U ime Organizacionog odbora festivala

 docent dr Vedrana Marković